《赠陈符宝去非》
宋代·张嵲

大雅久不作，此风日萧条。
纷纷世上见，啁啾乱鸣蜩。
唯公妙句法，字字陵风骚。
如鼓清庙弦，听者无淫滔。
癯瘦藏具美，和平蓄余豪。
思苦理自寄，志深言益高。
顾我吟风苦，知公心力劳。
世无杜陵老，谁知何水曹。
柳韦傥可作，论诗应定交。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。